ดนตรีสมัยโรแมนติก

**สมัยโรแมนติก** เป็นยุคของดนตรีคลาสสิกในช่วงคริสต์ศตวรรษที่ 19 (ค.ศ. 1810–1910) ซึ่งเน้นอารมณ์ของดนตรีมากกว่าความสมดุลของบทตอน และเน้นความเป็นตัวตนของคีตกวีมากกว่ากฎเกณฑ์ทางดนตรีที่มีมาแต่เดิม

คำว่า "โรแมนติก" นั้นได้รับการนำมาประยุกต์ใช้ในวงการดนตรี ค.ศ. 1810 ซึ่งเอามาจากวงการวรรณกรรม มีความหมายว่า อารมณ์ที่รุนแรงของมนุษย์ โดยลักษณะดนตรีแบบโรแมนติกนี้เริ่มขึ้นในงานของนักประพันธ์เพลงและนักดนตรีชื่อลูทวิช ฟัน เบทโฮเฟิน  ดนตรีสมัยโรแมนติกนั้นเริ่มต้นด้วยเพลงขับร้องและเพลงเปียโนสั้น ๆ ต่อมาเป็นเพลงสำหรับวงออร์เคสตรา

## ลักษณะ
ดนตรีสมัยโรแมนติกมีลักษณะของแนวทำนองที่เต็มไปด้วยการบรรยายความรู้สึก มีแนวทำนองเด่นชัด ลักษณะการแบ่งวรรคตอนเพลงไม่ตายตัว การประสานเสียงได้พัฒนาต่อจากสมัยคลาสสิกทำให้เกิดการคิดคอร์ดใหม่ ๆ เพิ่มขึ้น เพื่อใช้แสดงออกถึงอารมณ์และความรู้สึก มีการนำคอร์ดที่เสียงไม่กลมกลืนมาใช้มากขึ้น มีการใช้โน้ตนอกคอร์ด บันไดเสียงที่มีโน้ตครึ่งเสียง (chromatic scale) การเปลี่ยนบันไดเสียงหนึ่งไปอีกบันไดเสียงหนึ่งอย่างคาดไม่ถึง การประสานเสียงแบบสหศัพท์ (homophony) ยังคงเป็นลักษณะเด่นสืบเนื่องมาจากสมัยคลาสสิก การใช้เสียงดัง-เบา มีตั้งแต่ ppp ไปจนถึง fff คีตลักษณ์ของเพลง (form) ยังคงเป็นแบบโซนาตาฟอร์มแบบสมัยคลาสสิก แต่มีความยืดหยุ่นของโครงสร้าง

ในยุคนี้ดนตรีบรรเลงและบทเพลงสำหรับเปียโน เป็นที่นิยมประพันธ์กันมากขึ้น ลักษณะของวงออร์เคสตราจะมีขนาดใหญ่ขึ้นตามแต่ผู้ประพันธ์เพลงจะกำหนด เพลงคฤหัสถ์หรือเพลงสำหรับชาวบ้านเป็นที่นิยมประพันธ์กัน แต่เพลงโบสถ์ก็ยังคงมีการประพันธ์อยู่เช่นกัน ในลักษณะของเพลงแมส ที่ใช้เพื่อประกอบศาสนพิธี และเพลงเรเควียม ที่ใช้ในพิธีศพ สำหรับบทเพลงอุปรากร และเพลงร้องก็มีพัฒนาการควบคู่ไป เนื้อร้องมีตั้งแต่การล้อการเมือง ความรัก ไปจนถึงเรื่องโศกนาฏกรรม

## นักดนตรี
* โจอักกีโน รอสซีนี (Gioacchino Rossini)
* ฟรันทซ์ เพเทอร์ ชูเบิร์ท (Franz Peter Schubert) 
* แอ็กตอร์ แบร์ลีโยซ (Hector Berlioz)
* เอ็ดวัด ฮาเกอรึป กริกก์ (Edvard Hagerup Grieg)
* เฟลิคส์ เม็นเดิลส์โซน-บาร์ท็อลดี (Felix Mendelssohn-Batholdy)
* เฟรเดริก ฟร็องซัว ชอแป็ง (Frédéric François Chopin)
* โรแบร์ท อเล็คซันเดอร์ ชูมัน (Robert Alexander Schumann)
* ฟรันทซ์ ลิสท์ (Franz Liszt)
* ริชชาร์ท วากเนอร์ (Richard Wagner)
* จูเซปเป แวร์ดี (Giuseppe Verdi)
* แบดริช สเมตานา (Bedrich Smetana)
* โยฮันเนิส บรามส์ (Johannes Brahms)
* ฌอร์ฌ บีแซ (Georges Bizet)
* ปิออตร์ อิลิช ไชคอฟสกี (Pyotr Ilyich Tchaikovsky)
* อันโตญีน ดโวฌาก (Antonín Dvořák)
* จาโกโม ปุชชีนี (Giacomo Puccini)
* กุสทัฟ มาเลอร์ (Gustav Mahler)
* ริชชาร์ท ชเตราส์ (Richard Strauss)
* จีน ซิเบเลียส (Jean Sibelius)
* เซียร์เกย์ รัคมานีนอฟ (Sergej Rakhmaninov)
* นิกโกเลาะ ปากานีนี (Niccolò Paganin)
* มอริส ราแวล (Maurice Ravel)
* ชาร์ล-ฟร็องซัว กูโน (Charles-François Gounod)
* เซียร์เกย์ เซียร์เกเยวิช โปรโคฟีเอฟ (Sergei Sergeyevich Prokofiev)

## บทประพันธ์ที่สำคัญในสมัยโรแมนติก
*ประเภทซิมโฟนี (Symphony)
**Symphony No. 3 (Eroica) - เบทโฮเฟิน 
**Symphony No. 6 (Pastoral) - เบทโฮเฟิน 
**Symphony No. 9 (Choral) - เบทโฮเฟิน 
**Symphony No. 8, in B minor (Unfinished) - ชูเบิร์ท 
**Symphony No. 4 (Italian) - เม็นเดิลส์โซน
**Symphony No. 3 (Rhenish) - ชูมัน
**Symphony No. 1-4 - บรามส์
**Symphony No. 6 (Pathetique) - ไชคอฟสกี 
**Symphony No. 9 (From the New World) - ดโวฌาก
*ประเภทคอนแชร์โต (Concerto)
**Piano Concerto No.5 (Emperor) - เบทโฮเฟิน 
**Piano Concerto in B-flat minor - ไชคอฟสกี
**Piano Concerto in A minor Op.16 - กริกก์
**Piano Concerto No. 1 in E minor - ชอแป็ง
**Piano Concerto No.2 - รัคมานีนอฟ
**Violin Concerto in D, Op.61 - เบทโฮเฟิน 
**Violin Concerto in E minor, Op.64 - เม็นเดิลส์โซน
**Violin Concerto in D major, Op.77 - บรามส์
**Violin Concerto in D major, Op.35 - ไชคอฟสกี
*ประเภทอุปรากร (Opera)
**3.1 Serious Opera
***Carmen - บีแซ 
***Aida - แวร์ดี 
***La Traviata - แวร์ดี
***Madama Butterfly - ปุชชีนี (Puccini)
***Tristan and Isolde - วากเนอร์
***William Tell - รอสซีนี 
**3.2 Comic Opera
***The Barber of Seville - รอสซีนี
***The Barthered Bride - รอสซีนี
***The Doctor Despite Himself - กูโน
*ประเภทดนตรีบรรยายเรื่องราว (Program Music) แบ่งย่อยได้ 4 ชนิดคือ
**4.1 Concert Overture
***Habrides Overture - เม็นเดิลส์โซน
***Overture1812 - ไชคอฟสกี
***Romeo and Juliet - ไชคอฟสกี
**4.2 Incidental Music
***A Midsummer Night's Dream - เม็นเดิลส์โซน
***The Planets - โฮลสต์
***Peer Gynt - กรีก
***Scheherazade - ริมสกี-คอร์สคอฟ
***The Carnival of the Animals - แซ็ง-ซ็องส์
**4.3 Program Symphony
***Dante - ลิสท์
***Faust - ลิสท์
***Harold in Italy - แบร์ลีโยซ
***Romeo and Juliet - แบร์ลีโยซ
***Symphony Fantastique - แบร์ลีโยซ
**4.4 Tone Poem (Symphonic Poem)
***Don Juan - ชเตราส์
***Don Quixote - ชเตราส์
***Finlandia - ซิเบเลียส
***The Moldau - สเมนตานา
*ประเภทบัลเลต์ (Ballet)
***Borelo - ราแวล
***Cinderella Ballet - โปรโคฟีเอฟ 
***Romeo and Juliette - โปรโคฟีเอฟ
***The Sleeping Beauty - ไชคอฟสกี
***Swanlake - ไชคอฟสกี
*ประเภทดนตรีแชมเบอร์ (Chamber Music)
**Piano Quintet in A Major, Op.114 - ชูเบิร์ท
**String Quintet in C D.956 (2 violins, viola, 2 cellos) - ชูเบิร์ท
**String Sextet in Bb Op.18 (Spring) - บรามส์
*ประเภทโซนาตา (Sonata)
**Piano Sonata in C minor (Pathetique) - เบทโฮเฟิน
**Piano Sonata in Bb minor - ชอแป็ง
**Violin Sonata Op.47 (Kreutzer) - ชอแป็ง
*ประเภทอื่น ๆ
**8.1 บทเพลงร้องและเพลงสำหรับเปียโน
***Erikonig - ชูเบิร์ท
***Nocturne in Eb Major Op.9 No.2 - ชอแป็ง
***Études Op.10 - ชอแป็ง
***Ballade No. 1 in G minor, Op. 23 - ชอแป็ง
**8.2 บทเพลงแมส
***Missa Solemnis - เบทโฮเฟิน
***Requiem - แบร์ลีโยซ
***Requiem - แวร์ดี
***German Requiem - บรามส์

## อ้างอิง

* คมสันต์ วงค์วรรณ์. **ดนตรีตะวันตก**. กรุงเทพฯ : สำนักพิมพ์แห่งจุฬาลงกรณ์มหาวิทยาลัย. 2551
* ณรุทธ์ สุทธจิตต์. **สังคีตนิยม ความซาบซึ้งในดนตรีตะวันตก**. กรุงเทพฯ : สำนักพิมพ์แห่งจุฬาลงกรณ์มหาวิทยาลัย. 2548

หมวดหมู่:ยุคดนตรี
หมวดหมู่:ศิลปะจินตนิยม
หมวดหมู่:ดนตรีในคริสต์ศตวรรษที่ 19